Oficialusis leidinys L 300 , 23/11/1999 p. 0017 - 0018



Tarybos direktyva 1999/89/EB 1999 m. lapkričio 15 d. iš dalies pakeičianti Direktyvą 91/494/EEB dėl gyvūnų sveikatos reikalavimų, reglamentuojančių Bendrijos vidaus prekybą šviežia paukštiena ir jos importą iš trečiųjų šalių EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 37 straipsnį, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], atsižvelgdama į Ekonomikos ir socialinių reikalų komiteto nuomonę [3], kadangi: (1) 1991 m. birželio 26 d. Tarybos direktyvos 91/494/EEB dėl gyvūnų sveikatos reikalavimų, reglamentuojančių Bendrijos vidaus prekybą šviežia paukštiena ir jos importą iš trečiųjų šalių [4] 3 straipsnio A dalies 1 punktas nustato paukščių, kurių mėsa skirta valstybėms narėms arba valstybių narių regionams, kuriems pagal 1990 m. spalio 15 d. Tarybos direktyvos 90/539/EEB dėl gyvūnų sveikatos reikalavimų, reglamentuojančių Bendrijos vidaus prekybą naminiais paukščiais ir perinti skirtais kiaušiniais bei jų importą iš trečiųjų šalių [5], 12 straipsnio 2 dalį buvo suteiktas tam tikras statusas, skiepijimo nuo Niukaslio ligos taisykles; (2) 1993 m. vasario 8 d. Komisijos sprendimas 93/152/EEB, nustatantis vakcinų nuo Niukaslio ligos pagal įprasto vakcinavimo programas kriterijus [6], taikomas nuo 1995 m. sausio 1 d.; (3) todėl reikia iš dalies pakeisti Direktyvą 91/494/EEB, ypač jos 3 straipsnio A dalį; (4) reikia iš dalies pakeisti trečiosioms šalims taikomas prekybos taisykles, suteikiant galimybę nustatyti papildomas paukštienos importo taisykles, numatančias gyvūnų sveikatos garantijas, bent lygiavertes nustatytosioms Direktyvos 91/494/EEB II skyriuje; (5) be to, tikslinga iš dalies pakeisti Direktyvą 91/494/EEB, siekiant atsižvelgti į 1999 m. birželio 28 d. Tarybos sprendimo 1999/468/EB, nustatančio Komisijai suteiktų įgyvendinimo įgaliojimų vykdymo tvarką [7], nuostatas, PRIĖMĖ ŠIĄ DIREKTYVĄ: 1 straipsnis Direktyva 91/494/EEB iš dalies keičiama taip: 1) 3 straipsnio A dalies 1 punktas pakeičiamas tokiu punktu: "1) buvo auginti Bendrijos teritorijoje nuo jų išsiritimo arba importuoti iš trečiųjų šalių laikantis Direktyvos 90/539/EEB III skyriuje nustatytų reikalavimų." 2) 3 straipsnio A dalies 6 punktas panaikinamas. 3) Įterpiamas toks straipsnis: "14a straipsnis Nepaisant 8, 10, 11, 12, 13 ir 14 straipsnių, Komisija, laikydamasi 18 straipsnyje nustatytos tvarkos, gali konkrečiais atvejais leisti importuoti šviežią paukštieną iš trečiųjų šalių, kai toks importas neatitinka 8, 10, 11, 12, 13 ir 14 straipsnių. Išsamios tokio importo taisyklės nustatomos tuo pačiu metu, laikantis tokios pačios tvarkos. Tokios taisyklės numato gyvūnų sveikatos garantijas, bent lygiavertes nustatytosioms šios Direktyvos II skyriuje." 4) 17 straipsnis pakeičiamas taip: "17 straipsnis 1. Komisijai padeda iš valstybių narių atstovų sudarytas, Sprendimu 68/361/EEB [8] sukurtas Veterinarijos nuolatinis komitetas, kuriam pirmininkauja Komisijos atstovas. 2. Komisijos atstovas pateikia komitetui priemonių, kurių turi būti imtasi, projektą. Komitetas savo nuomonę dėl projekto pareiškia per tokį laiką, kurį nustato pirmininkas atsižvelgdamas į klausimo skubumą. Nuomonė patvirtinama Sutarties 205 straipsnio 2 dalyje nustatyta balsų dauguma tuo atveju, kai Taryba turi priimti sprendimą remdamasi Komisijos pasiūlymu. Valstybių narių atstovų Komitete balsai skaičiuojami taip, kaip nustatyta tame straipsnyje. Pirmininkas nebalsuoja. 3. Komisija patvirtina numatytas priemones, jeigu jos atitinka Komiteto nuomonę. 4. Kai numatytos priemonės neatitinka Komiteto nuomonės arba nuomonė nepareiškiama, Komisija nedelsdama pateikia Tarybai pasiūlymą dėl priemonių, kurių turi būti imtasi. 5. Taryba, remdamasi Komisijos pasiūlymu, kvalifikuota balsų dauguma priima sprendimą per 15 dienų nuo tos dienos, kai klausimas buvo jai perduotas. Jeigu nurodytu laikotarpiu Taryba kvalifikuota balsų dauguma nepritaria pasiūlymui, Komisija svarsto jį pakartotinai. Ji gali pateikti Tarybai iš dalies pakeistą pasiūlymą, iš naujo pateikti tą patį pasiūlymą arba vadovaudamasi Sutartimi pateikti teisės akto pasiūlymą. Jei Taryba nepriima pasiūlytų įgyvendinimo priemonių arba iki nurodyto termino pabaigos nepraneša, kad nepritaria pasiūlytoms įgyvendinimo priemonėms, jas patvirtina Komisija."; 5) 18 straipsnis pakeičiamas taip: "18 straipsnis 1. Komisijai padeda iš valstybių narių atstovų sudarytas, Sprendimu 68/361/EEB sukurtas Veterinarijos nuolatinis komitetas, kuriam pirmininkauja Komisijos atstovas. 2. Komisijos atstovas pateikia komitetui priemonių, kurių turi būti imtasi, projektą. Komitetas savo nuomonę dėl projekto pareiškia per tokį laiką, kurį nustato pirmininkas atsižvelgdamas į klausimo skubumą. Nuomonė patvirtinama Sutarties 205 straipsnio 2 dalyje nustatyta balsų dauguma tuo atveju, kai Taryba turi priimti sprendimą remdamasi Komisijos pasiūlymu. Valstybių narių atstovų Komitete balsai skaičiuojami taip, kaip nustatyta tame straipsnyje. Pirmininkas nebalsuoja. 3. Komisija patvirtina numatytas priemones, jeigu jos atitinka Komiteto nuomonę. 4. Kai numatytos priemonės neatitinka Komiteto nuomonės arba nuomonė nepareiškiama, Komisija nedelsdama pateikia Tarybai pasiūlymą dėl priemonių, kurių turi būti imtasi. 5. Taryba, remdamasi Komisijos pasiūlymu, kvalifikuota balsų dauguma priima sprendimą per 15 dienų nuo tos dienos, kai klausimas buvo jai perduotas. Jeigu nurodytu laikotarpiu Taryba kvalifikuota balsų dauguma nepritaria pasiūlymui, Komisija svarsto jį pakartotinai. Ji gali pateikti Tarybai iš dalies pakeistą pasiūlymą, iš naujo pateikti tą patį pasiūlymą arba vadovaudamasi Sutartimi pateikti teisės akto pasiūlymą. Jei Taryba nepriima pasiūlytų įgyvendinimo priemonių arba iki nurodyto termino pabaigos nepraneša, kad nepritaria pasiūlytoms įgyvendinimo priemonėms, jas patvirtina Komisija." 6) Priedas išbraukiamas. 2 straipsnis 1. Valstybės narės priima įstatymus ir kitus teisės aktus, kurie, įsigalioję ne vėliau kaip iki 2000 m. liepos 1 d., įgyvendina šią direktyvą. Apie tai jos nedelsdamos praneša Komisijai Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės. 2. Valstybės narės pateikia Komisijai šios direktyvos taikymo srityje priimtų nacionalinės teisės aktų nuostatų tekstus. 3 straipsnis Ši direktyva įsigalioja jos paskelbimo Europos Bendrijų oficialiajame leidinyje dieną. 4 straipsnis Ši direktyva skirta valstybėms narėms. Priimta Briuselyje, 1999 m. lapkričio 15 d. Tarybos vardu Pirmininkas K. Hemilä [1] OL C 15, 1996 1 20, p. 15. [2] OL C 261, 1996 9 9, p. 188. [3] OL C 153, 1996 5 28, p. 46. [4] OL L 268, 1991 9 24, p. 35. Direktyva su paskutiniais pakeitimais, padarytais Tarybos direktyva 93/121/EEB (OL L 340, 1993 12 31, p. 39). [5] OL L 303, 1990 10 31, p. 6. Direktyva su paskutiniais pakeitimais, padarytais 1994 metų Stojimo Aktu. [6] OL L 59, 1993 3 12, p. 35. [7] OL L 184, 1999 7 17, p. 23. [8] OL L 255, 1968 10 18, p. 23 --------------------------------------------------